শিশু দিৱস উপলক্ষে ৰাজ্যৰ জনপ্ৰিয় গায়ক অংগৰাগ পাপন মহন্তই সংগীতপ্ৰেমী ৰাইজৰ বাবে লৈ আহিছে নতুন অসমীয়া গান। ১৪ নৱেম্বৰত অৰ্থাৎ শিশু দিৱসৰ দিনাই মনগীত শীৰ্ষক গীতটো মুকলি পাব।
গীতিকাৰ মানস মহন্তই লিখি উলিওৱা উক্ত গীতটোত পাপনৰ সৈতে কণ্ঠ নিগৰাইছে 'মাজুলী' শীৰ্ষক গীতটোৰে খলকনিৰ সৃষ্টি কৰা নীলোৎপল বৰাই।
গীতটো সম্পৰ্কত এক টুইটযোগে পাপনে নীলোৎপলৰ সৈতে এইটো তেওঁৰ প্ৰথমটো যুটীয়া গান বুলি উল্লেখ কৰে গানটোক শ্ৰোতাৰাইজে আঁকোৱালী ল'ব বুলি আশা প্ৰকাশ কৰে।
উল্লেখযোগ্য যে পাপনে যোৱা ২১ ছেপ্টেম্বৰত সমগ্ৰ দেশজুৰি মুক্তি পোৱা উত্তৰ-পূবৰ জ্বলন্ত সমস্যাক লৈ নিৰ্মিত ব্যয়বহুল অসমীয়া ছবি 'থ্ৰী স্ম'কিং বেৰেলছ'ৰ কেইবাটাও গানত কণ্ঠদান কৰিছিল। আনহাতে নদী, জোনাকৰে ৰাতি, ঘৰমুৱা পক্ষী আদি কেইবাটাও জনপ্ৰিয় গীতেৰে ইতিমধ্যে খ্যাতি লাভ কৰা নীলোৎপল 'য়েহ মেৰি ফেমিলি' নামৰ এখন জনপ্ৰিয় ৱেব ছিৰিজত ধাগা নামৰ এটা হিন্দী গীতত কণ্ঠদান কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
